১৫ বছর পর গোলাপগঞ্জ উপজেলা আ'লীগের সম্মেলন আজLatuExpress.com
১৫ বছর পর গোলাপগঞ্জ উপজেলা আ’লীগের সম্মেলন আজ
লাতু এক্সপ্রেস ডট কম :: ১৩ নভেম্বর, ২০১৯ ২:৩১ পূর্বাহ্ন
জাহিদ উদ্দিন, গোলাপগঞ্জ :: দীর্ঘ ১৫ বছর পর সিলেটের গোলাপগঞ্জ উপজেলা আওয়ামী লীগের ত্রি-বার্ষিক সম্মেলন আজ বুধবার (১৩ নভেম্বর)। সকাল ১১টায় গোলাপগঞ্জ পৌরসভা মাঠে অনুষ্ঠিত সম্মেলনে প্রধান অতিথি হিসেবে উপস্থিত থাকবেন বাংলাদেশ আওয়ামী লীগের প্রেসিডিয়াম সদস্য ও সাবেক শিক্ষামন্ত্রী নুরুল ইসলাম নাহিদ এমপি। ইতিমধ্যে সম্মেলনের সকল প্রস্তুতি সম্পন্ন হয়েছে।
গোলাপগঞ্জ উপজেলা আওয়ামী লীগের সভাপতি, উপজেলা পরিষদের চেয়ারম্যান এ্যাডভোকেট ইকবাল আহমদ চৌধুরীর সভাপতিত্বে অনুষ্ঠিত সম্মেলনে প্রধান বক্তা হিসেবে উপস্থিত থাকবেন সিলেট বিভাগের দায়িত্বপ্রাপ্ত আওয়ামী লীগের কেন্দ্রীয় কমিটির সাংগঠনিক সম্পাদক আহমদ হোসেন।
সম্মেলনের উদ্বোধন করবেন জেলা আওয়ামী লীগের ভারপ্রাপ্ত সভাপতি লুৎফুর রহমান।
বিশেষ অতিথি হিসেবে উপস্থিত থাকবেন বাংলাদেশ আওয়ামী লীগের উপদেষ্টা মন্ডলীর সদস্য ইনাম আহমদ চৌধুরী, আওয়ামী লীগের সাংগঠনিক সম্পাদক এ্যাডভোকেট মিসবাহ উদ্দিন সিরাজ, সিলেট মহানগর আওয়ামী লীগের সভাপতি বদর উদ্দিন আহমদ কামরান, জেলা আওয়ামী লীগের সাধারণ সম্পাদক আলহাজ্জ্ব শফিকুর রহমান চৌধুরী, যুগ্ম সম্পাদক অধ্যক্ষ সুজাত আলী রফিক, সাংগঠনিক সম্পাদক হুমায়ুন ইসলাম কামাল, শিক্ষা ও মানবসম্পদ বিষয়ক সম্পাদক কবির আহমদ।
গোলাপগঞ্জ উপজেলা আওয়ামী লীগের দীর্ঘ ১৫ বছর পর সম্মেলনের তারিখ ঘোষণার পরপরই সম্মেলনকে কেন্দ্র করে ইতোমধ্যে সভাপতি ও সম্পাদক পদের একাধিক প্রার্থীরা বিভিন্ন কৌশলে প্রচার-প্রচারণার পাশাপাশি শীর্ষ নেতাদের আশীর্বাদ পেতে জোর লবিং ও তৃণমূল কাউন্সিলরদের সমর্থন আদায়ের চেষ্টা চালিয়ে যাচ্ছেন। এ কাউন্সিলে বর্তমান কমিটির সভাপতি এ্যাডভোকেট ইকবাল আহমদ চৌধুরী প্রার্থী হচ্ছেন না। বর্তমান কমিটির সাধারণ সম্পাদক রফিক আহমদও সভাপতির পদে প্রার্থীতা ঘোষণা দিয়েছেন। সব মিলিয়ে নতুন নেতৃত্ব আসছে গোলাপগঞ্জ উপজেলা আওয়ামীলীগে। তবে কাউন্সিলের মাধ্যমে দলের ত্যাগী নেতারা নতুন কমিটি আসবে এমন প্রত্যাশা সকল পর্যায়ের রাজনীতিবিদের।
উপজেলা আওয়ামী লীগের সম্মেলনকে সামনে রেখে সভাপতি পদে যাদের নাম শোনা যাচ্ছে, তাঁরা হচ্ছেন- বর্তমান উপজেলা আওয়ামী লীগের সাধারণ সম্পাদক রফিক আহমদ, যুগ্ম সাধারণ সম্পাদক লুৎফুর রহমান। এ পদে কাউন্সিলরদের আলোচনায় এগিয়ে রয়েছেন লুৎফুর রহমান।
সাধারণ সম্পাদক পদে পদপ্রত্যাশীদের তালিকা অনেক দীর্ঘ। মূলত এ পদ নিয়েই লড়াই হবে প্রার্থীদের মধ্যে। এ পদে জেলা আওয়ামী লীগের সদস্য, পৌর আওয়ামী লীগের সাধারণ সম্পাদক সৈয়দ মিসবাহ উদ্দিন, উপজেলা আওয়ামী লীগের দপ্তর সম্পাদক আকবর আলী ফখর, প্রচার সম্পাদক, সাবেক মেয়র জাকারিয়া আহমদ পাপলু, সাংস্কৃতিক বিষয়ক সম্পাদক মিজানুর রহমান চৌধুরী রিংকু, ঢাকাদক্ষিণ ইউনিয়ন আওয়ামী লীগের সাধারণ সম্পাদক সাহাব উদ্দিন, উপজেলা ছাত্রলীগের সাবেক সাধারণ সম্পাদক এনামুল হক রুহেল, উপজেলা ছাত্রলীগের সাবেক সাধারণ সম্পাদক এম এ ওয়াদুদ এমরুল। তবে এ পদের তালিকা আরো দীর্ঘ হতে পারে বলেও জানা যায়।
এ পদে সাধারণ সম্পাদক হিসেবে যোগ্য এবং ত্যাগী প্রার্থী হিসেবে তৃণমূল নেতাকর্মীদের কাছে সাড়া পাচ্ছেন ঢাকাদক্ষিণ ইউনিয়ন আওয়ামী লীগের সাবেক সাধারণ সম্পাদক সাহাব উদ্দিন আহমদ। তার সাথে প্রতিদ্বন্দ্বিতায় রয়েছেন জেলা আওয়ামী লীগের সদস্য সৈয়দ মিছবাহ উদ্দিন। তিনি জেলা আওয়ামী লীগের বর্তমান কার্যকরী কমিটির সদস্য। এছাড়াও স্থানীয় সংসদ সদস্য এবং সাবেক মন্ত্রীর কাছের হিসেবে তিনি পরিচিত।
পূর্ববর্তী সংবাদ: শাবিতে জালিয়াতি করে পাস, ভর্তি হতে গিয়ে ধরা ৫ শিক্ষার্থী
পরবর্তী সংবাদ: ইসলামভীতির তদন্ত নিয়ে পিছু হটায় সমালোচনার মুখে ব্রিটিশ প্রধানমন্ত্রী
সিলেটের ইনাম আহমেদ চৌধুরী অনুপ্রবেশের সংজ্ঞায় পড়েন না: ওবায়দুল কাদের
সিলেটে আসামি ধরতে গিয়ে হামলার শিকার পুলিশ কর্মকর্তা, তবুও পালাতে পারেনি আসামি
সিলেটগামী ইউনিক পরিবহনের বাস উল্টে আহত ২০
যুক্তরাজ্যে তদন্তের আওতায় থেরেসা মে’র ঘনিষ্ঠ বাংলাদেশি রেস্তোরাঁ মালিক